smcproject/ml-wiki-sentences huggingface dataset:
വീഞ്ഞ് , ഒലിവ് തുടങ്ങിയവയാണ് മുഖ്യ ഉത്പന്നങ്ങൾ.
20-ആം നൂറ്റാണ്ടിന്റെ ആരംഭത്തോടെ ഡാൽമേഷ്യയിൽ വ്യാവസായികവത്കരണം ആരംഭിച്ചെങ്കിലും രണ്ടാം ലോകയുദ്ധത്തിനുശേഷമാണ് ഈ പ്രദേശത്തിനു കാര്യമായ വ്യാവസായിക പുരോഗതി നേടാനായത്.
ലോഹങ്ങൾ , അലൂമിനിയം , ഇലക്ട്രോഡുകൾ, സ്റ്റീൽ-അലോയികൾ, വസ്ത്രങ്ങൾ , ആസ്ബസ്റ്റോസ് , രാസവസ്തുക്കൾ, പ്ലാസ്റ്റിക് , ഫൈബർ ബോർഡ് തുടങ്ങിയവയാണ് ഇവിടത്തെ മുഖ്യവ്യാവസായികോത്പന്നങ്ങൾ ചില ഖനികളും ഈ പ്രദേശത്തുണ്ട്.
സിബെനിക് (Sibenik), സ് പ്ലിറ്റ് (Split), ഡൂബൊവ്നിക് (Dubrovnik), സാദർ (Zadar) എന്നിവയാണ് ഇവിടത്തെ പ്രധാന നഗരങ്ങൾ.
ഇൻഡോ-യൂറോപ്യൻ വംശീയവിഭാഗത്തിൽപ്പെടുന്ന ഇലിറിയൻസ് (lllyrians) ആയിരുന്നു ഡാൽമേഷ്യയിലെ ആദിമനിവാസികൾ.
ഇതിലെ ഒരു വിഭാഗമായിരുന്ന ഡെൽമെറ്റെ (Delmetae) യുടെ പേരിൽ നിന്നാണ് ഡാൽമേഷ്യ എന്ന പേരിന്റെ ഉദ്ഭവം.
ജനങ്ങളിൽ ഭൂരിഭാഗവും സൗത്ത് സ്ലേവിക് (South Slavic) വിഭാഗത്തിൽപ്പെടുന്നു.
ഇതിൽ ഏകദേശം 82 ശതമാനം റോമൻ കത്തോലിക്കരായ ക്രൊയേട്സുകളും (Croats), ശേഷിക്കുന്നവർ ഓർത്തഡോക്സ് സെർബുകളുമാണ്.
ചെറിയൊരു ശതമാനം ഇറ്റലിക്കാരും ഇവിടെ നിവസിക്കുന്നുണ്ട്.
ലാറ്റിൻ , സൈറിലിക് എന്നീ ലിപികളിൽ എഴുതുന്ന സെർബോ ക്രൊയേഷ്യൻ ഭാഷയാണ് ഇവിടെ പ്രചാരത്തിലുള്ളത്.
വിനോദ സഞ്ചാരം ഇവിടെ ഒരു മുഖ്യ വ്യവസായമായി വളർന്നിട്ടുണ്ട്.
വിനോദസഞ്ചാരമേഖലയിൽ ഡാൽമേഷ്യയിലുണ്ടായ വികസനം ജനങ്ങളെ, ഇറ്റാലിയൻ, ജർമൻ , ഫ്രഞ്ച് , ഇംഗ്ലീഷ് തുടങ്ങിയ ഭാഷകൾ കൈകാര്യം ചെയ്യുന്നതിനു പ്രാപ്തിയുള്ളവരാക്കി.
സുഖകരമായ കാലാവസ്ഥയും മനോഹരമായ ഭൂപ്രകൃതിയുമാണ് ഡാൽമേഷ്യൻ വിനോദസഞ്ചാര വ്യവസായത്തെ പരിപോഷിപ്പിക്കുന്ന അടിസ്ഥാനഘടകങ്ങൾ.
ഡാൽമേഷ്യയിലെ അറിയപ്പെടുന്ന ആദ്യജനവിഭാഗങ്ങൾ ത്രേസ്യരും ഇല്ലീറിയന്മാരുമാണ്.
ഈ ഇല്ലീറിയൻ രാജ്യത്ത് ബി. സി. 4-ആം നൂറ്റാണ്ടോടെ ഗ്രീക്കുകാർ കോളനികൾ സ്ഥാപിച്ചു.
ഇല്ലീറിയക്കാരുടെ എതിർപ്പിനെത്തുടർന്നു ഗ്രീക്കുകാർ റോമാക്കാരുടെ സഹായം അഭ്യർഥിക്കുകയും ഇതു റോമൻ-ഇല്ലീറിയൻ യുദ്ധങ്ങൾക്കു തുടക്കമിടുകയും ചെയ്തു (സുമാർ ബി. സി. 3-ആം നൂറ്റാണ്ട്).
ബി. സി. 1-ആം നൂറ്റാണ്ട് ആയപ്പോഴേക്കും ഡാൽമേഷ്യ റോമൻ സാമ്രാജ്യത്തിന്റെ ഭാഗമായിത്തീർന്നു.
റോമൻ സംസ്കാരത്തിന്റെ സ്വാധീനമുണ്ടാകുന്നതിന് ഇതു വഴിതെളിച്ചു.
എ. ഡി. 5-ആം നൂറ്റാണ്ടിൽ ഓസ്ട്രോഗോത്തുകൾ ഇവിടെ ആധിപത്യം സ്ഥാപിച്ചു.
6-ആം നൂറ്റാണ്ടിൽ ജസ്റ്റിനിയൻ ചക്രവർത്തി ഡാൽമേഷ്യയെ ബൈസാന്തിയൻ സാമ്രാജ്യത്തിന്റെ ഭാഗമാക്കിത്തീർത്തു.
6-ഉം 7-ഉം നൂറ്റാണ്ടുകളിൽ സ്ലാവ് വർഗക്കാർ ഈ പ്രദേശങ്ങൾ കയ്യടക്കിയിരുന്നു.
9-ആം നൂറ്റാണ്ടിൽ ഷാർലമെൻ ഡാൽമേഷ്യയിൽ ആധിപത്യം സ്ഥാപിച്ചു.
പിന്നീട് 1420-ൽ വെനീഷ്യൻ ഭരണത്തിൽ കീഴിലാകുന്നതുവരെ ക്രൊയേഷ്യയും സെർബിയയും ഹംഗറിയുമാണ് ഡാൽമേഷ്യയിൽ ഭരണം നടത്തിയിരുന്നത്.
1797-ൽ വെനീഷ്യൻ ഭരണം അവസാനിച്ചു.
തുടർന്നുള്ള ഡാൽമേഷ്യ ആസ്ട്രിയയുടെ അധീനതയിലായി.
പിന്നീട്, ഇതു ഫ്രാൻസിന്റെ ഭാഗമായി മാറി.
വിയന്ന കോൺഗ്രസിനെ തുടർന്ന് ഡാൽമേഷ്യ 1815-ൽ ആസ്ട്രിയയ്ക്കു തിരിച്ചുകിട്ടി.
ഒന്നാം ലോകയുദ്ധശേഷം 1920-ലെ റാപ്പോളോ ഉടമ്പടിയിലൂടെ ഡാൽമേഷ്യ യുഗോസ്ലാവിയയുടെ ഭാഗമായി.
രണ്ടാം ലോകയുദ്ധത്തിൽ ഡാൽമേഷ്യയുടെ ചില ഭാഗങ്ങൾ ഇറ്റലിയുടെ കൈവശമായിരുന്നു.
ഈ ഭാഗങ്ങൾ 1947-ൽ യുഗോസ്ലാവിയയ്ക്ക് മടക്കിക്കൊടുത്തു.
1990-കളുടെ തുടക്കത്തിൽ യുഗോസ്ലാവിയയിലെ ആഭ്യന്തരയുദ്ധം ഇവിടേക്കും വ്യാപിച്ചിരുന്നു.
ചിത്രശാല പിജാകാ സിറ്റി സ്ക്വയർ സിബനെയിക്കിന്റെ പനോരമ കാഴ്ച.
സദാരിയുടെ പനോരമ കാഴ്ച പുരാദന റോമൻ ഫോറം സ്കറാഡിൻ പനോരമ കാഴ്ച സമ്മർ ക്രാപാഞ്ചിൽ Panoramic view of Hvar .
അവലംബം പുറത്തേക്കുള്ള കണ്ണികൾ http://www.newadvent.org/cathen/04606b.htm http://www.adventuredalmatia.com/ http://www.secretdalmatia.com/ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാൽമേഷ്യ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡേഞ്ചറസ് ഡ്രഗ്സ് ആക്റ്റ് (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/Narcotics_Drugs_and_Psychotropic_Substances_Act ഈ ലേഖനം ഒരു അനാഥലേഖനമാണ് .
അപകടകരമായ ഔഷധങ്ങൾ, മയക്കുമരുന്നുകൾ എന്നിവയുടെ ഉത്പാദനവും വിപണനവും തടയുന്നതിനുവേണ്ടിയുള്ള നിയമം.
ഇപ്പോൾ ഈ നിയമം അറിയപ്പെടുന്നത് 'ദ് നാർക്കോട്ടിക്ക് ആൻഡ് സൈക്കോട്രോപിക്ക് സബ്സ്റ്റൻസ് ആക്റ്റ്-1985' എന്ന പേരിലാണ് .
മയക്കുമരുന്നുകളുടേയും വിനാശകരമായ ഔഷധങ്ങളുടേയും ലോകവ്യാപകമായ കള്ളക്കടത്ത് തടയുന്നതിനുവേണ്ടി ലീഗ് ഓഫ് നേഷൻസിന്റെ ആഭിമുഖ്യത്തിൽ 1923-ൽ നടന്ന ജനീവ കൺവെൻഷനാണ് ഈ നിയമത്തിന്റെ പ്രാഥമിക രൂപരേഖ തയ്യാറാക്കിയത്.
1930-ൽ ബ്രിട്ടിഷ് ഗവൺമെന്റ് ഇന്ത്യയിൽ ഈ നിയമം നടപ്പിലാക്കി.
കറുപ്പ് , കൊക്കെയ്ൻ , കഞ്ചാവ് തുടങ്ങിയ മയക്കുമരുന്നുകളുടെ അനധികൃതമായ ഉത്പാദനവും ഉപയോഗവും തടയുന്നതിനുള്ള വ്യവസ്ഥകളാണ് ഈ നിയമത്തിലുള്ളത്.
മയക്കുമരുന്നുകൾ കൈവശം വയ്ക്കുക, കള്ളക്കടത്ത് നടത്തുക, വില്പന നടത്തുക തുടങ്ങിയ കുറ്റകൃത്യങ്ങളിൽ ഏർപ്പെടുന്നവരെ ശിക്ഷിക്കാനുള്ള കർക്കശമായ വ്യവസ്ഥകൾ ഈ നിയമത്തിൽ നിർവചിച്ചിട്ടുണ്ട്.
ഡേഞ്ചറസ് ഡ്രഗ്സ് ആക്റ്റനുസരിച്ച് ചരസ്സ് അഥവാ ഹാഷീഷ്, ഹിറോയിൻ, ബ്രൗൺഷുഗർ, കൊക്കെയ്ൻ എന്നിവ ഉത്പാദിപ്പി ക്കുന്ന ചെടികൾ കൃഷി ചെയ്യുന്നതിന് കേന്ദ്രഗവൺമെന്റിന്റെ അനുമതി ആവശ്യമാണ്.
ഈ ചെടികൾ അനധികൃതമായി കൃഷി ചെയ്യുന്നതും കയറ്റിറക്കുമതി ചെയ്യുന്നതും നിയമവിരുദ്ധമാണ്.
മയക്കുമരുന്നുകളുടെ കള്ളക്കടത്തും ദുരുപയോഗവും ആഗോളതലത്തിൽ വലിയൊരു പ്രശ്നമായി മാറിയിട്ടുണ്ട്.
സർക്കാർ നിയമങ്ങളേയും പൊലീസ് സംവിധാനത്തേയും വെല്ലുവിളിക്കാൻ പോന്നത്ര ശക്തമാണ് മയക്കുമരുന്നു കള്ളക്കടത്തിന്റെ ആഗോള ശൃംഖല.
ഏതെങ്കിലുമൊരു രാജ്യത്തിനു മാത്രമായി ഇതു നിയന്ത്രിക്കുക അസാധ്യമാണ്.
മിക്ക രാജ്യങ്ങളും തങ്ങളുടെ മയക്കുമരുന്നു വിരുദ്ധ നിയമങ്ങൾ പരിഷ്കരിക്കുകയുണ്ടായി.
ഇന്ത്യാഗവൺമെന്റ് മൂലനിയമമായ ഡേഞ്ചറസ് ഡ്രഗ്സ് ആക്റ്റ് കാലോചിതമായി പരിഷ്കരിക്കുകയും 1985-ൽ പുതിയ രണ്ടു നിയമങ്ങൾ ആവിഷ്കരിക്കുകയും ചെയ്തു. 'ദ നാർ ക്കോട്ടിക്ക് സബ്സ്റ്റൻസ് ആക്റ്റ്', 'സൈക്കോട്രോപ്പിക്ക് സബ്സ്റ്റൻസ് ആക്റ്റ്' എന്നിവയാണ് ഈ നിയമങ്ങൾ. 'ദ് നാർക്കോട്ടിക്ക് ആന്റ് സൈക്കോട്രോപ്പിക്ക് സബ്സ്റ്റൻസ് ആക്റ്റ്-1985' എന്നറിയപ്പെടുന്നത് ഈ നിയമങ്ങളാണ്.
മൂലനിയമമനുസരിച്ച് മയക്കുമരുന്നു കള്ളക്കടത്തിലേർപ്പെടുന്നവർക്ക് നല്കാവുന്ന പരമാവധി തടവുശിക്ഷ മൂന്നു വർഷമാണ്.
മയക്കുമരുന്നു പിടികൂടാനുള്ള അധികാരം പ്രത്യേക വകുപ്പുകളിലും ഉദ്യോഗസ്ഥന്മാരിലുമായി പരിമിതപ്പെടുത്തിയിരുന്നു.
ഇത് പലപ്പോഴും കള്ളക്കടത്തുകാർ നിയമത്തിന്റെ പിടിയിൽനിന്ന് രക്ഷപ്പെടാനിടയാക്കി.
മാത്രമല്ല, മറ്റു രാജ്യങ്ങളുടെ മയക്കുമരുന്നു കള്ളക്കടത്തു വിരുദ്ധ പ്രവർത്തനങ്ങളുമായി സഹകരിക്കുന്നതിനും മൂലനിയമം തടസ്സമായിരുന്നു.
ഈ ന്യൂനതകൾ പരിഹരിക്കുന്നതിനും മയക്കുമരുന്നു കള്ളക്കടത്തിനെതിരായ നിയമയുദ്ധം കൂടുതൽ കാര്യക്ഷമവും കർക്കശവുമാക്കുന്നതിനും വേണ്ടിയാണ് പുതിയ നിയമത്തിനു രൂപംനല്കിയത്.
ചെടികളിൽ നിന്നുത്പാദിപ്പിക്കുന്നതു കൂടാതെ രാസവസ്തു ക്കളിൽ നിന്നുണ്ടാക്കുന്ന മയക്കുമരുന്നുകൾ അടുത്തകാലത്ത് വ്യാപകമായിട്ടുണ്ട്. 'സൈക്കോട്രോപ്പിക്ക് സബ്സ്റ്റൻസ്'എന്നാണ് ഇത്തരം മരുന്നുകൾ അറിയപ്പെടുന്നത്.
പരിഷ്കരിച്ച നിയമമനുസരിച്ച് മയക്കുമരുന്നു കള്ളക്കടത്ത് തടയുന്നതിന് കൂടുതൽ സ്ഥാപനങ്ങൾക്ക് അധികാരം നല്കിയിട്ടുണ്ട്.
നാർക്കോട്ടിക്ക് വിഭാഗത്തെ കൂടാതെ, പോലീസ്, എക്സൈസ്, കസ്റ്റംസ് എന്നീ വിഭാഗങ്ങൾക്ക് മയക്കുമരുന്നുകൾ പിടികൂടാനും കണ്ടുകെട്ടാനും അധികാരമുണ്ട്.
പുതിയനിയമമനുസരിച്ച് കറുപ്പു ചെടി കൃഷി ചെയ്യുന്നതും കടത്തുന്നതും 10 മുതൽ 20 വർഷം വരെ കഠിനതടവ് ലഭിക്കാവുന്ന കുറ്റകൃത്യമാണ്.
കുറ്റം ആവർത്തിച്ചാൽ 15 മുതൽ 30 വർഷം വരെ കഠിന തടവിനു വിധിക്കാനും ഈ നിയമം അനുശാസിക്കുന്നു.
ഡേലില്ലി ഇംഗ്ലീഷ് വിലാസം https://ml.wikipedia.org/wiki/Daylily
ഹെമറോകല്ലീസ്
ഹെമറോകല്ലീസ് ജീനസിൽപ്പെട്ട സപുഷ്പി സസ്യമാണ് ഡേലില്ലി .
പൂന്തോട്ടപരിപാലകരും പ്രൊഫഷണൽ ഹോർട്ടികൾച്ചറൽ ക്കൃഷിക്കാരും ഇവയുടെ മനോഹരമായ പൂക്കൾക്ക് വേണ്ടി ഡേലില്ലി സ്പീഷീസുകളെ വളരെയധികം കൃഷി ചെയ്തുവരുന്നു.
ആയിരക്കണക്കിന് കൾട്ടിവറുകളെ പ്രാദേശികമായും, അന്താരാഷ്ട്ര ഹെമറോകല്ലീസ് സൊസൈറ്റികളും രജിസ്റ്റർ ചെയ്തിട്ടുണ്ട്.
ഹെമറോകല്ലീസ് ഇപ്പോൾ ആസ്ഫോഡിലേസി , കുടുംബത്തിലും ഹെമറോകല്ലീഡോയിഡി ഉപകുടുംബത്തിലും  സ്ഥാപിച്ചിരിക്കുന്നു.
എന്നാൽ ലിലിയേസീയുടെ (which includes true lilies) ഭാഗമായും ഇതിനെ ഉപയോഗിച്ചിരുന്നു.
ഗ്രീക്ക് പദമായ ഹെമറോകല്ലീസ് എന്നാൽ ഹെമറോ ἡμέρα "പകൽ", "കല്ലോസ്" "മനോഹരം" എന്നാണ് അർത്ഥമാക്കുന്നത്.
ഇതും കാണുക Arlow Stout – pioneer in the hybridization of daylilies Contarinia quinquenotata – daylily gall midge Siloam daylilies – over 450 daylily cultivars registered by Pauline Henry.
പുറം കണ്ണികൾ Wikimedia Commons has media related to Hemerocallis .
വിക്കിസ്പീഷിസിൽ Hemerocallis എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Hemerocallis species by the Drs. Lobeck has species, hybrids, and cultivars; links; terms and Latin meanings; images and history of hybrids DaylilyDB Archived 2019-03-21 at the Wayback Machine .
Daylily Database — Largest online collection of community submitted daylily photos, searchable by cultivar, hybridizer, color, and registration year, providing data and photos.
Charlotte's Daylily Diary Charlotte Chamitoff's Daylily Diary is a wealth of information on growing daylilies and daylily hybridizing.
The website is full of daylily images and information about individual hybridizers.
Charlotte's International Garden of the Week Archived 2015-01-16 at the Wayback Machine .
For 9 years, Charlotte Chamitoff has delighted daylily lovers with her Garden of the Week.
See daylily gardens from all over the world.
ഡേലില്ലി സൊസൈറ്റീസ് The American Hemerocallis Society Australian Daylily Society Archived 2008-05-09 at the Wayback Machine .
Canadian Hemerocallis Society Archived 2012-01-26 at the Wayback Machine .
National Capital Daylily Club Archived 2016-11-13 at the Wayback Machine .
Northern Virginia Daylily Society Ontario Daylily Society Archived 2019-03-21 at the Wayback Machine .
Region 4 of the American Hemerocallis Society The British Hosta and Hemerocallis Society The Metropolitan Columbus Daylily Society
ഡേറ്റാ വെയർഹൗസ് ഇംഗ്ലീഷ് വിലാസം https://ml.wikipedia.org/wiki/Data_warehouse
ഡിസിഷൻ സപ്പോർട്ട് സിസ്റ്റത്തിന്റെ (ഡിഎസ്എസ്) പ്രവർത്തനത്തിനാവശ്യമായ ഡേറ്റ ലഭ്യമാക്കുന്ന ഡാറ്റാബേസ് സംവിധാനമാണ് ഡേറ്റാ വെയർഹൗസ് .
ഇൻഫർമേഷൻ മാനേജ്മെന്റ് സിസ്റ്റം (ഐഎംഎസ്), ഡിഎസ്എസ് എന്നിവ പ്രയോഗക്ഷമമായതിനെത്തുടർന്ന് സിസ്റ്റം മാനേജർക്ക് നിഗമനങ്ങളിൽ എത്തിച്ചേരുവാൻ സഹായകമായ ഡേറ്റ, ഡേറ്റാബേസ് വഴി ലഭ്യമാക്കേണ്ടിവന്നു.
ഡേറ്റാബേസിൽ നിവേശിതമാകുന്ന പ്രാഥമിക ഡേറ്റയെ (primary data) വിശകലന വിശ്ളേഷണങ്ങൾക്കു വിധേയമാക്കി സംഗ്രഹിക്കുമ്പോഴാണ് അവ നിഗമനങ്ങളിൽ എത്തിച്ചേരുവാൻ സഹായകമാകുന്നത്.
ഇപ്രകാരമുള്ള ഡേറ്റാ വിശകലനം, സംഗ്രഹണം തുടങ്ങിയവ നിർവഹിക്കുന്നതിനു പ്രാപ്തങ്ങളായ ഡേറ്റാബേസുകളാണ് ഡേറ്റാ വെയർഹൌസുകൾ.
ഡേറ്റാ വെയർഹൌസിന്റെ പ്രധാനപ്പെട്ട മൂന്ന് ധർമങ്ങൾ ഡേറ്റാ ക്ളീനിങ്, ലോഡിങ്, റിഫ്രഷിങ് എന്നിവയാണ്.
വെയർഹൗസിൽ സഞ്ചിതമാകുന്ന ഡേറ്റ, വിവിധ സ്രോതസ്സുകളിൽ നിന്നെത്തി, വ്യത്യസ്ത രീതിയിൽ ക്രമീകരിക്കപ്പെട്ടവയാവാം.
ഇവയെ ഒരു നിശ്ചിത ഫോർമാറ്റിലാക്കി ക്രോഡീകരിക്കുന്ന പ്രക്രിയയാണ് ക്ളീനിങ്.
ഇതിനു വിധേയമായ ഡേറ്റയെ, ആവശ്യാനുസരണം കൈകാര്യം ചെയ്യാവുന്ന വിധത്തിൽ വെയർഹൗസിൽ വിന്യസിപ്പിക്കുന്നതാണ് വെയർഹൗസ് ലോഡിങ്.
ഈ പ്രവർത്തനം ഒരു റിലേഷണൽ ഡേറ്റാബേസിനെ അടിസ്ഥാനമാക്കി നടത്തുമ്പോൾ പരമാവധി ഡേറ്റാ സ്കേലബിലിറ്റി (data scalability) ലഭിക്കും.
തന്നിമിത്തം ഡേറ്റാ വെയർഹൗസിന്റെ ബാക്ക്എൻഡ് (backend) ഒരു റിലേഷണൽ ഡേറ്റാബേസ് ആയിരിക്കേണ്ടതാണ്.
ക്ളീനിങ്, ലോഡിങ് എന്നിവയ്ക്കു ശേഷം ക്രമീകരിച്ച ഡേറ്റയ്ക്ക്, കാലഭേദാനുസൃതമായ ഭേദഗതികൾ ഉൾക്കൊള്ളാനും കഴിയണം.
ഉദാഹരണത്തിന് ആദ്യ സ്രോതസ്സിലെ പ്രാഥമിക ഡേറ്റയിൽ മാറ്റങ്ങൾ വന്നിരിക്കാം.
കൂടുതൽ വിശ്വാസ്യവും യഥാതഥവുമായ ഡേറ്റ ലഭ്യമാക്കുന്ന പുതിയൊരു സ്രോതസ്സ് കണ്ടെത്താനായെന്നും വരാം.
ഈ വിധത്തിൽ ഉണ്ടാകുന്ന ഭേദഗതികൾ ഡേറ്റാ വെയർ‌ഹൗസിൽ യഥാവിധി നിവേശിപ്പിക്കുന്ന പ്രക്രിയയാണ് ഡേറ്റാ റിഫ്രെഷിങ്.
ഏതുവിധത്തിലാണ് റിഫ്രഷിങ് നടത്തേണ്ടതെന്നത് ഡേറ്റയുടെ സ്വഭാവത്തേയും ഉൾക്കൊള്ളേണ്ട ഭേദഗതികളേയും ആശ്രയിച്ചിരിക്കും.
ഇതിലെ സവിശേഷതയാണ് ഡേറ്റാ വെയർഹൗസ് പ്രോസസിങ്ങിൽ നിന്ന് വേറിട്ട് ഓപ്പറേഷൻ ഡേറ്റയേയും അതിന്റെ പ്രോസസിങ്ങിനേയും ക്രമീകരിക്കുന്ന രീതി.
വെയർഹൌസ് ഉപയോഗിക്കുന്ന നടപടിക്രമങ്ങൾ, സുരക്ഷാ സംവിധാനത്തെക്കുറിച്ചുള്ള പരാമർശം, ഉപയോക്താക്കളുടെ സേർച്ചിങ് രീതികൾ എന്നിവയെക്കുറിച്ചുള്ള വിവരങ്ങൾ വെയർഹൗസിൽ സൂക്ഷിക്കപ്പെടുന്നുണ്ടാകും.
ഉപയോക്താവ് സ്ഥിരമായിട്ട് ഒരേ രീതിയിലാണ് നിവേശിത ഡേറ്റ ഉപയോഗപ്പെടുത്തുന്നത് എന്ന് ഡിഎസ്എസ്സിന് വിലയിരുത്താനായാൽ, പ്രസ്തുത ഉപയോക്താവ് സിസ്റ്റത്തിൽ വരുമ്പോഴെല്ലാം അയാളുടെ സേർച്ചിങ് രീതിക്കനുയോജ്യമായ ഡേറ്റ എളുപ്പത്തിൽ നല്കാനുള്ള സൗകര്യം സിസ്റ്റം തന്നെ സ്വമേധയാ സ്വീകരിക്കുകയാണു പതിവ്.
ഡേറ്റാ റെപ്ളിക്കേഷനും (പുനഃക്രമീകരണം) സിങ്കറണനത്തി നും (synchronization) വെയർഹൗസിൽ ക്രമീകരണങ്ങളുണ്ടായിരിക്കും.
വെയർഹൌസിലെ ഡേറ്റ പുതുക്കപ്പെടുന്നതോടൊപ്പം വെയർഹൗസിങ്ങിന്റെ വിദൂരസ്ഥ ശാഖകളിലും പ്രസ്തുത മാറ്റം പ്രതിഫലിക്കപ്പെടണം.
ഇതിനുള്ള സംവിധാനമാണ് ഡേറ്റാ റെപ്ളിക്കേഷൻ.
ഈ മാറ്റം പ്രതിഫലിക്കുന്നതിലുള്ള കാലവിളംബം ഒഴിവാക്കുക സിങ്കറണനത്തിലൂടെയാണ്.
മാനേജ്മെന്റിന് തീരുമാനങ്ങൾ എടുക്കാൻ പലപ്പോഴും വെയർഹൗസിലുള്ളതു കൂടാതെ വേറെ ഡേറ്റ പ്രയോജനപ്പെടുത്തേണ്ടി വരാം: ഇതിനുള്ള സംവിധാനവും വെയർഹൗസിൽ ഉണ്ടാകണം.
എങ്കിലേ ഡിഎസ്എസ്സിന് ഡേറ്റാ വെയർഹൗസിനെ പരമാവധി പ്രയോജനപ്പെടുത്താൻ സാധിക്കുകയുള്ളൂ.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡേറ്റാ_വെയർഹൌസിങ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഡേറ്റിഫോസ്സ് ഇംഗ്ലീഷ് വിലാസം https://ml.wikipedia.org/wiki/Dettifoss Detailed view of Dettifoss Dettifoss class=notpageimage| Location within Iceland
ഐസ്ലാൻഡിൽ ഉള്ള ഒരു വെള്ളച്ചാട്ടം ആണ് ഡേറ്റിഫോസ്സ് .
യൂറോപ്പിലെ ഏറ്റവും വലിയ വെള്ളച്ചാട്ടമായി ഇതിനെ കണക്കാക്കുന്നു.
ഈ വെള്ളച്ചാട്ടത്തിനു 100 മീറ്റർ വീതിയും 45 മീറ്റർ ഉയരവും ഉണ്ട്.
അവലംബം Dettifoss എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
ഡേയുടെ ഉരുളൻ നെത്തോലി ഇംഗ്ലീഷ് വിലാസം https://ml.wikipedia.org/wiki/Dayella_malabarica
കേരളതദ്ദേശവാസിയായ ഒരു മൽസ്യമാണ് ഡേയുടെ ഉരുളൻ നെത്തോലി അഥവാ Day's Round Herring.
( ശാസ്ത്രീയനാമം : Dayella  malabarica ) .
ശുദ്ധ-ജലവാസിയായ മത്സ്യം ആണ് ഇവ .
" Dayella malabarica " in ഫിഷ്ബേസ് .
പുലിജന്മം ഇംഗ്ലീഷ് വിലാസം https://ml.wikipedia.org/wiki/Pulijanmam
മികച്ച ചിത്രത്തിനുള്ള ദേശീയ അവാർഡ് നേടിയ ഒരു മലയാളചലച്ചിത്രമാണ്‌ പുലിജന്മം .
ചെറുകഥാകൃത്തും നോവലിസ്റ്റുമായ എൻ. പ്രഭാകരൻ രചിച്ച നാടകത്തെ അടിസ്ഥാനമാക്കി എൻ.ശശിധരനും എൻ. പ്രഭാകരനും ചേർന്ന് രചിച്ച തിരക്കഥയാണ് ചലച്ചിത്രത്തിന് ആധാരം.
പ്രിയനന്ദനൻ ആണ്‌ ഈ ചിത്രത്തിന്റെ സം‌വിധായകൻ.
2006-ലെ കേന്ദ്ര ഗവൺമെന്റിന്റെ മികച്ച ചിത്രത്തിനുള്ള സുവർണ്ണ കമലം ഈ ചിത്രത്തിനു ലഭിച്ചു.
മുരളി , സിന്ധു മേനോൻ , വിനീത് കുമാർ , സം‌വൃത സുനിൽ , സലീം കുമാർ എന്നിവരാണ്‌ പ്രധാന വേഷങ്ങൾ കൈകാര്യം ചെയ്തത്.
അഭിനേതാക്കൾ മുരളി – പ്രകാശൻ, കാരി ഗുരുക്കൾ സിന്ധു മേനോൻ – വെള്ളാച്ചി, ഷെഹനാസ് സം‌വൃത സുനിൽ – പ്രകാശന്റെ അനിയത്തി വിനീത് കുമാർ വി.കെ. ശ്രീരാമൻ സലീം കുമാർ അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) പുറത്തേക്കുള്ള കണ്ണികൾ പുലിജന്മം ഇന്റർനെറ്റ് മൂവി ഡാറ്റാബേസിൽ പുലിജന്മം – മലയാളസംഗീതം.
പുലിമുരുകൻ ഇംഗ്ലീഷ് വിലാസം https://ml.wikipedia.org/wiki/Pulimurukan
മോഹൻലാലിനെ നായകനാക്കി വൈശാഖ് സംവിധാനം ചെയ്ത ആക്ഷൻ ത്രിലർ മലയാളചലച്ചിത്രമാണ് പുലിമുരുകൻ .
വനത്തിൽ കടുവകളുമായി ഏറ്റുമുട്ടുന്ന ഒരു കഥാപാത്രത്തെയാണ് മോഹൻലാൽ ഈ ചിത്രത്തിൽ അവതരിപ്പിക്കുന്നത്‌.
ഉദയകൃഷ്ണ ആണ് ചിത്രത്തിന്റെ തിരക്കഥ രചിച്ചിരിക്കുന്നത്.
ഷാജി കുമാറാണ് ഛായാഗ്രഹണം നിർവഹിച്ചിരിക്കുന്നത്.
ജോൺകുട്ടി എഡിറ്റിംഗ് നിർവഹിച്ചിരിക്കുന്നു.
പീറ്റർ ഹെയ്‌ൻ ആണ് ചിത്രത്തിന്റെ ആക്ഷൻ രംഗങ്ങൾ ഒരുക്കിയത് .
ഗോപി സുന്ദർ ആണ് ചിത്രത്തിന്റെ സംഗീതം പശ്ചാത്തല സംഗീതം നിർവഹിച്ചത് .
2016 ഒക്ടോബർ 7ന് പ്രദർശനത്തിനെത്തിയ പുലിമുരുകന് പ്രദർശനശാലകളിൽ അനുകൂലമായ സ്വീകരണമാണ് ലഭിച്ചത്.
പ്രദർശനത്തിനെത്തി ആദ്യ 30 ദിവസത്തിനുള്ളിൽ  105 കോടിയോളം രൂപയാണ് ചിത്രം നേടിയത്.
ആകെ മൊത്തം 152 കോടിയോളം രൂപ ആഗോളതലത്തിൽ ചിത്രം നേടി.
പുലിമുരുഗൻ തമിഴ് തെലുഗ് പതിപ്പുകളും പുറത്തിറങ്ങി.
മുരുകൻ ( മോഹൻലാൽ ), തന്റെ ഉപകരണങ്ങളും വൈദഗ്ധ്യവും ഉപയോഗിച്ച്, പുലിയൂരിലെ ഗ്രാമവാസികളെ മാരകമായ കടുവ ആക്രമണങ്ങളിൽ നിന്ന് സംരക്ഷിക്കുന്നു.
എന്നിരുന്നാലും, ഡാഡി ഗിരിജ ( ജഗപതി ബാബു ), ഒരു നിയമവിരുദ്ധ മയക്കുമരുന്ന് കച്ചവടക്കാരൻ, അവന്റെ നിഷ്കളങ്കത മുതലെടുത്ത് അവനെ കൊണ്ട് തെറ്റുകൾ ചെയ്യിപ്പിക്കുന്നു.
2014 ജൂലായിൽ  പ്രഖ്യാപിച്ച ചിത്രത്തിന്റെ ചിത്രികരണം 2015 സെപ്റ്റംബർ ലാണ് ആരംഭിച്ചത്.
ഫൈനൽ ഷെഡ്യൂൾ 2016.
ജനുവരി.17 ന് ആരംഭിച്ച് ക്ലൈമാക്സ് രംഗം 18 ദിവസം കൊണ്ട് എറണാകുളത്ത് പുർത്തിയാക്കി.
ചിത്രത്തിന്റെ പ്രധാനപ്പെട്ട രംഗങ്ങൾ എല്ലാം പുയം കുട്ടി വനത്തിലാണ് ചിത്രികരിച്ചത് .
ഫൈറ്റ് മാസ്റ്റർ പിറ്റർ ഹെയിൻ ആണ് ചിത്രത്തിന്റെ ആക്ഷൻ രംഗങ്ങൾ ഒരിക്കിയിരിക്കുന്നത്.
ചിത്രത്തിന്റെ തിരക്കഥ രചിച്ചിരിക്കുന്നത് ഉദയകൃഷ്ണ സിബി കെ തോമസ്‌ കുട്ടുകെട്ടിലെ ഒന്മാമനായ ഉദയകൃഷ്ണ ആണ്.
ഷാജി കുമാറാണ് ചിത്രത്തിന് വേണ്ടി ക്യാമറ ചലിപ്പിച്ചിരിക്കുന്നത്.
ജോൺകുട്ടി ആണ് എഡിറ്റിംഗ് നിർവഹിച്ചിരിക്കുന്നത്.
ഗോപി സുന്ദർ ആണ് സംഗിത സംവിധാനം നിർവഹിച്ചിരിക്കുന്നത്.
വിനു മോഹൻ ചിത്രത്തിൽ മോഹൻലാലിന്റെ സഹോദരനായിട്ടാണ് എത്തുന്നത്.
നീണ്ട ഇടവേളക്കു ശേഷം ശക്തമായ ഒരു കഥാപാത്രവുമായിട്ടാണ് വിനു ഈ ചിത്രത്തിൽ എത്തുന്നത്‌.
ചിത്രത്തിൽ മോഹൻലാൽ പുലികളുമായി ഏറ്റുമുട്ടുന്ന സംഘട്ടന രംഗങ്ങൾ വിയറ്റ്നാംലെ ഹനോയി എന്ന സ്ഥലത്ത് വെച്ചാണ്‌ ചിത്രികരിച്ചത് .
സുരാജ് വെഞ്ഞാറമൂട് ചിത്രത്തിൽ ഒരു പ്രധാന വേഷം ചെയുന്നുണ്ട്.
മയിൽ വാഹനം എന്ന് പേരുള്ള ലോറിയുടെ ഡ്രൈവർ ആയിട്ടാണ് ചിത്രത്തിൽ മോഹൻലാലിന്റെ കഥാപാത്രം.
ലോറി ഓടിച്ചു വരുന്ന രംഗമാണ് 10.
സെപ്റ്റംബർ.2015 ന് രാത്രി 7.30 ന് പുയം കുട്ടി ടൗണിൽ വെച്ച് ആദ്യമായി ചിത്രികരിച്ചത്.
പുയംകുട്ടി വനത്തിൽ വെച്ച് ബോംബ്‌ പൊട്ടുന്ന രംഗങ്ങൾ ചിത്രികരിക്കുമ്പോൾ ഇത്തരം രംഗങ്ങൾ ചിത്രികരിക്കുന്നത് വനനശികരണത്തിന് കാരണമാകുന്നതിനാൽ അവിടെയുള്ള ആരോ കൊടുത്ത പരാതിയിൽ ചിത്രീകരണം നിർത്തിവെക്കാൻ കേരള ഹൈക്കോടതി യുടെ ഉത്തരവ് വന്നു  .
കോടതി ഉത്തരവ് അനുസരിച്ച് വനത്തിനു ദോഷമാകാത്ത രിതിയിൽ പോലീസ് സുരക്ഷയിൽ ചിത്രികരണം നടന്നു.
വിയറ്റ്‌നാമിലെ ഹാങ്ങ്‌ സോൺ ഡോങ്ങ് എന്ന മലയുടെ മുകളിൽ വെച്ച് 15 ദിവസം കൊണ്ടാണ് മോഹൻലാൽ പുലികളുമായി ഏറ്റുമുട്ടുന്ന 20 മിനിട്ടോളം നിണ്ട് നിൽക്കുന്ന ക്ലൈമാക്സ് രംഗം ചിത്രീകരിച്ചത്.
ചിത്രത്തിന്റെ മറ്റ് ലൊക്കേഷനുകൾ കേരളം , ദക്ഷിണാഫ്രിക്ക , തായ്‌ലാന്റ് എന്നിവിടങ്ങളിൽ ആയിരുന്നു അഭിനേതാക്കൾ മോഹൻലാൽ ...
പുലിമുരുകൻ കമാലിനി മുഖർജി ...
മൈന, മുരുകന്റെ ഭാര്യ ജഗപതി ബാബു ...
ഡാഡി ഗിരിജ ലാൽ ...
ബലരാമൻ, മുരുകന്റെ അമ്മാവൻ വിനു മോഹൻ ...
മണിക്കുട്ടൻ, മുരുകന്റെ അനിയൻ സിദ്ദിഖ് ...
എ.സി.പി. ഐപ്പ് സക്കറിയ സുരാജ് വെഞ്ഞാറമൂട് ...
പൂങ്കായ് ശശി ബാല...
ശിവ നമിത കപൂർ ...
ജൂലി നോബി മാർക്കോസ്...
ബെന്നി കിഷോർ...
ആർ "കെ" കൃഷ്ണകുമാർ നന്ദു ...
ദിവാകരൻ എം.ആർ. ഗോപകുമാർ ...
മൂപ്പൻ കടുത്ത മകരന്ദ് ദേശ്പാണ്ഡേ ...
രാമയ്യൻ സേതു ലക്ഷ്മി ...
ഭവാനിത്തള്ള ഹരീഷ് പേരടി ...
മേസ്തിരി ബേബി ദുർഗ്ഗ പ്രേംജിത്...
ചക്കി, മുരുകന്റെ മകൾ മാസ്റ്റർ അജാസ്...
മുരുഗൻ (ബാല്യകാലം) റോമിൻ ആന്റണി...
ബലരാമൻ (ബാല്യകാലം) സുധീർ കരമന ...
ചെർക്കലക്കാരൻ "കായിക്ക" ഖാദർ ശശി കലിംഗ ...
ബാലൻ ചേട്ടൻ ഇടവേള ബാബു ...
ഷിന്റപ്പൻ ചെമ്പിൽ അശോകൻ...
തങ്കച്ചൻ കണ്ണൻ പട്ടാമ്പി...
ബഷീർ ജയകൃഷ്ണൻ ...
രഘുചന്ദ്രൻ ചാലി പാലാ...
തമ്പാൻ വിനോദ് കെടാമംഗലം...
ഷിന്റപ്പന്റെ ഡ്രൈവർ സന്തോഷ്‌ കീഴാറ്റൂർ ...
മുരുകന്റെ അച്ഛൻ അഞ്ജലി നായർ ...
മുരുകന്റെ അമ്മ ആന്റണി പെരുമ്പാവൂർ ...
ജീപ്പ് ഡ്രൈവർ റിലീസിംഗ്
ഡിസംബർ മാസം ക്രിസ്മസ് ചിത്രമായിട്ട് തിയറ്ററിൽ റിലീസ് ചെയനാണ് തിരുമാനിച്ചത്   
ചിത്രികരണം പുർത്തിയാകാത്തത് കൊണ്ട് 2016.
ഏപ്രിലിൽ വിഷു ചിത്രമായിട്ട് തിയറ്ററിൽ എത്തിക്കാൻ തിരുമാനിച്ചുവെങ്കിലും പോസ്റ്റ്‌ പ്രൊഡക്ഷൻ ജോലികൾ പുർത്തിയാകാത്തത് കൊണ്ട് വീണ്ടും റിലീസ് നീണ്ടുപോയി.
പിന്നിട് 2016.
ഒക്ടോബർ .7 ന് ചിത്രം പുജക്ക് റിലീസ് ചെയ്തു.
ഇംഗ്ലീഷ്, മലയാളം,തമിഴ്,തെലുങ്ക്,ഹിന്ദി എന്നിങ്ങനെ വിവിധ ഭാഷകളിലായി 3000 ത്തോളം 
തിയറ്ററുകളിൽ വേൾഡ് വൈഡ് റിലീസ് ചെയാൻ തിരുമാനിച്ചു സംഗീതം
ചിത്രത്തിലെ പാട്ടുകളുടെ സംഗീത സംവിധാനം നിർവഹിച്ചിരിക്കുന്നത് ഗോപി സുന്ദർ ആണ് 
ചിത്രത്തിലെ ഒരു താരാട്ട് പാട്ട് പാടിയിരിക്കുന്നത് പ്രശസ്ത ഗായിക വാണി ജയറാം ആണ്.
ചിത്രത്തിലെ മറ്റ് രണ്ട് പാട്ടുകൾ പാടിയിരിക്കുന്നത് യേശുദാസും ചിത്രയും ചേർന്നാണ്.
No. ഗാനം വരികൾ പാടിയവർ ദൈർഘ്യം 1 "കാടണിയും കാൽച്ചിലമ്പേ" റഫീഖ് അഹമദ് കെ.ജെ.യേശുദാസ് , കെ.എസ്. ചിത്ര 3:57 2 "മാനത്തെ മാരിക്കുറുമ്പേ" മുരുകൻ കാട്ടാക്കട വാണി ജയറാം 4:27 3 "മുരുകാ മുരുകാ" ബി.കെ. ഹരിനാരായണൻ ഗോപി സുന്ദർ 2:38 ഗിന്നസ് റെക്കോർഡ്
2017 ഏപ്രിൽ 12-ന് അങ്കമാലി അഡ്ലക്സ് കൺവെൻഷൻ സെന്ററിൽ പുലിമുരുകന്റെ ത്രിമാന പതിപ്പ് പ്രദർശിപ്പിച്ചു.
ഒരു 3ഡി ചലച്ചിത്രം ഇരുപതിനായിരത്തിലധികം പേർ ഒരുമിച്ചു കാണുന്നതിന്റെ ഗിന്നസ് റെക്കോർഡ് ഈ പ്രദർശനത്തിനു ലഭിച്ചു.
ഇതും കൂടി കാണുക എക്കാലത്തെയും മികച്ച കളക്ഷൻ നേടിയ മലയാള ചലച്ചിത്രങ്ങൾ അവലംബം പുറം കണ്ണികൾ പുലിമുരുകൻ ഫേസ്‌ബുക്കിൽ
പുലിത്തെയ്യൻ ഇംഗ്ലീഷ് വിലാസം https://ml.wikipedia.org/wiki/Phalanta_phalantha
കൂറ്റനാട് (പാലക്കാട്) നിന്നും മഹാരാഷ്ട്രയിലെ കൾസൂബായിയിൽ നിന്നും
കേരളത്തിലെ ഇലപൊഴിയും വനങ്ങളിലും മുൾക്കാടുകളിലും കാണപ്പെടുന്ന ഭംഗിയുള്ള ഒരു പൂമ്പാറ്റയാണ് പുലിത്തെയ്യൻ .
പേര് സൂചിപ്പിക്കുംപോലെ പുലിത്തോൽ അണിഞ്ഞതുപോലെ തോന്നുന്ന ചിത്രശലഭമാണിത് .
വളരെ വേഗത്തിൽ പറക്കുന്ന ഇവയുടെ ചിറകിന് മഞ്ഞ കലർന്ന തവിട്ടുനിറമാണ്.
ചിറകിൽ നിറയെ കുത്തുകളും കാണാം.
ഇഞ്ച പൂക്കുന്ന അവസരങ്ങളിൽ ഈ  ശലഭങ്ങൾ കൂട്ടമായി തേൻ കുടിയ്ക്കാനെത്താറുണ്ട്.
ദേശാടനസ്വഭാവമുള്ള പൂമ്പാറ്റയാണിത്.
പുലിത്തെയ്യന്റെ ജീവിതചക്രം മുട്ട മുട്ട ലാവ പുലിത്തെയ്യൻ mating with newly immerged butterfly from Pupa in Hyderabad, India .
mating with newly immerged butterfly from Pupa in Hyderabad, India .
അവലംബം ↑ ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: {{ cite book }} :  CS1 maint: date format ( link ) പുറം കണ്ണികൾ Phalanta phalantha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുലിമറഞ്ഞ തൊണ്ടച്ചൻ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പുലയരുടെ ആരാധനാപാത്രമായ ഒരു തെയ്യമാണ് പുലിമറഞ്ഞ തൊണ്ടച്ചൻ .
ഈ തെയ്യം കാരിഗുരിക്കൾ എന്ന പേരിലും അറിയപ്പെടുന്നുണ്ട്.
തൊണ്ടച്ചൻ എന്നത് വടക്കൻ മലബാറിൽ മുത്തച്ഛൻ എന്നതിനു പകരമായി ഉപയോഗിക്കുന്ന വാക്കാണ്.
എൻ. പ്രഭാകരൻ എഴുതിയ പുലിജന്മം എന്ന നാടകവും അതിനെ അടിസ്ഥാനമാക്കി പ്രിയനന്ദനൻ സംവിധാനം ചെയ്ത മലയാള സിനിമയുടെയും കഥ പുലിമറഞ്ഞ തൊണ്ടച്ചന്റെ പുരാവൃത്തവുമായി ബന്ധപ്പെട്ടതാണ്.
കുഞ്ഞിമംഗലത്ത് ചേണിച്ചേരി വീട്ടിൽ കുഞ്ഞമ്പു നായരെന്ന ജന്മിക്ക് കൃഷിനടത്താൻ തിരുവർകാട്ട് കാവിൽ നിന്നും കൂട്ടികൊണ്ട് വന്ന അടിയാന്മാരായ വള്ളിക്കുടിച്ചിവിരുന്തിയ്ക്കും മണിയൻ കാഞ്ഞാനും കല്യാണം കഴിച്ച് അതിലുണ്ടായ സന്താനമാണ് കാരി.
ചെമ്പിടാർകുരിക്കളുടെ കീഴിൽ കാരി അക്ഷരവിദ്യ പഠിച്ചു.
കളരിവിദ്യ പഠിക്കണമെന്ന് ആശ ജനിച്ചെങ്കിലും പുലയനായതിനാൽ കളരിയിൽ പ്രവേശനം ലഭിച്ചില്ല.
ചേണിച്ചേരി കുഞ്ഞമ്പു എന്ന ജന്മി അതിനൊരു പരിഹാരം കണ്ടു.
പേരു മാറ്റി ,തന്റെ പേരും വീട്ടുപേരും മേൽവിലാസമായി മാറ്റിപ്പറയാൻ അനുവദിച്ചു.
അപ്രകാരം കാരി മാടായിക്കളരി,നെക്കണം കളരി,തുടങ്ങിയ പതിനെട്ടു കളരികളിൽ ചേർന്ന് വിദ്യ പഠിച്ചു.
ചോതിയാൻ കളരിയിൽ നിന്നും ആൾമാറാട്ടവിദ്യയും പഠിച്ചു.
കാരി മാടായി കളരിയിൽ തിരിച്ച് വന്നതിനു ശേഷം കാരിക്ക് കുരിക്കൾ (ഗുരിക്കൾ) സ്ഥാനം ലഭിച്ചു.
മന്ത്രവാദക്കുരിക്കളായി മന്ത്രവാദം നടത്തുവാനുള്ള അനുവാദം ചേണിച്ചേരി കുഞ്ഞമ്പു നൽകി.
അള്ളടം നാട്ടിലെ തമ്പുരാന്റെ ഭ്രാന്ത് ചികിത്സിക്കാൻ വിളി ആറു തവണ വന്നിട്ടും കുഞ്ഞമ്പു പോകാൻ അനുവദിച്ചില്ല.
ഏഴാമത് ചെമ്പോല പ്രമാണമാണ് വന്നത്, കാരിയെ അയച്ചാൽ പകുതി സ്വത്ത് കൊടുക്കാമെന്ന് തരവിൽ എഴുതിയിരുന്നു.
കാരികുരിക്കൾ ശിഷ്യന്മാരുമായി പുറപ്പെട്ടു.
അള്ളടം കോവിലകത്ത് എത്തി.
മന്ത്രവാദം തുടങ്ങി.
ബാധയിളകി തുള്ളിത്തുടങ്ങി, കുരിക്കളുടെ കൈയിൽ നിന്നും മദ്യം വാങ്ങികുടിച്ചത് മറ്റുള്ളവർക്ക് ഇഷ്ടമായില്ല.
ഭ്രാന്ത് മാറിയപ്പോൾ തമ്പുരാക്കന്മാരുടെ വിധം മാറി .
സ്വത്ത് പകുതി നൽകാൻ അവർ തയ്യാറല്ലായിരുന്നു.
ചെമ്പോല പ്രകാരം തരണമെങ്കിൽ പുലിപ്പാലും നരി ജടയും കൊണ്ടുവരണം എന്നായി കല്പന.
കാരികുരിക്കൾക്ക് ആൾമാറാട്ട വിദ്യ അറിയാമെന്നതിനാൽ വീട്ടിൽ പോയി എല്ലാവരോടും തന്റെ ഉദ്ദേശം പറയുന്നു.
രാത്രി താൻ പുലിവേഷം പൂണ്ട് വരുമ്പോൾ അരി കഴുകിയ വെള്ളം മുഖത്തൊഴിക്കണമെന്നും, പച്ചച്ചാണകം കലക്കിയ വെള്ളത്തിൽ ചൂൽ മുക്കി മുഖത്ത് അടിക്കണമെന്നും ഭാര്യയെ ചട്ടം കെട്ടി.
കാട്ടിൽ ചെന്ന് പുലിവേഷം കെട്ടി പുലിരൂപത്തിൽ പുലിപ്പാലും നരിച്ചടയും കൊണ്ട് വന്ന് കോവിലകത്ത് പടിക്കൽ വെച്ചു.
അതേ വേഷത്തിൽ വീട്ടിൽ രാത്രിയിലെത്തി.
ഭാര്യ പുലിവേഷം കണ്ട് ഭയന്ന് വാതിൽ തുറന്നില്ല.
ചെയ്യാൻ പറഞ്ഞതെല്ലം അവർ മറന്നും പോയി.
പുലിയാകട്ടെ പുരതുള്ളി അകത്ത് കയറി അവളെ പിളർന്ന് തിന്നു.
സ്വന്തം രൂപം തിരിച്ചെടുക്കാനാവാതെ കാരി പുലിയായി അവിടെ നിന്നും മറഞ്ഞു.
പുലിപാതാള ത്തിൽ ലയിച്ചു.
കുറച്ച് നാൾക്കുള്ളിൽ അള്ളടം തമ്പുരാന്  ബാധയിളകി.
പുലിമറഞ്ഞ തൊണ്ടച്ചന്റെ കോപമാണ് കാരണമെന്നു കണ്ട് ചേണിച്ചേരി കുഞ്ഞമ്പുവിനു സ്വത്തിൽ പാതി നൽകി.
കാരിയുടെ രൂപം സ്വർണ്ണം കൊണ്ട് ഉണ്ടാക്കി കാരികുരിക്കളുടെ തെയ്യം കെട്ടിയാടിക്കാനും തുടങ്ങി.
അവലംബം ↑ തെയ്യം-ഡോ.
എം.വി.വിഷ്ണു നമ്പൂതിരി
പുലിജന്മം (നാടകം)
എൻ. പ്രഭാകരൻ രചിച്ച നാടകമാണ് പുലിജന്മം .
1988-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
പുലിമുട്ട് ചെടി
മൊലുജിനേസീ (Molluginaceae) സസ്യകുടുംബത്തിൽ‌പ്പെട്ട ഒരു സപുഷ്പി സസ്യമാണ് പുലിമുട്ട് ചെടി , പർപ്പടകപ്പുല്ല് , എന്നൊക്കെ അറിയപ്പെടുന്ന Mollugo pentaphylla .
( Oldenlandia diffusa എന്ന സസ്യമാണ് പർപ്പടകപ്പുല്ല് എന്ന പേരിൽ വ്യാപകമായി അറിയപ്പെടുന്നത്) ഉഷ്ണമേഖലാ പ്രദേശങ്ങളിലെ ഇലകൊഴിയും ഈർപ്പവനങ്ങളിലും ഇലകൊഴിയും വരണ്ടകാടുകളിലും കാണപ്പെടുന്നു.
കുത്തനെ വളരുന്ന മിനുസമുള്ള നേരിയ തണ്ടോട് കൂടിയ ഈ ചെടിയുടെ ഇലകൾ രൂപവൈവിദ്ധ്യം കാണിക്കുന്നു.
നീണ്ട് വീതികുറഞ്ഞ ഇലകൾ ചുഴിരൂപത്തിൽ തണ്ടിനു ചുറ്റും വിന്യസിച്ചിരിക്കുന്നു.
തണ്ടിന്റെ അറ്റത്തോ പത്രകക്ഷത്തിലോ ഉള്ള സൈമുകളിലാണ് വെളുത്ത നിറമുള്ള പൂക്കൾ വിരിയുന്നത്.
വർഷം മുഴുവൻ പൂക്കൾ വിരിയുന്നു.
ഉരുണ്ട ക്യാപ്സ്യൂൾ രൂപത്തിലുള്ള കായകളിൽ വൃക്കാകൃതിയിൽ ചുവപ്പു കലർന്ന ബ്രൌൺ നിറത്തിലുള്ള അനേകം വിത്തുകൾ ഉണ്ട്.
ചിത്രശാല പൂവ് അവലംബം ↑ https://indiabiodiversity.org/species/show/230394 ↑ http://www.flowersofindia.net/catalog/slides/Five%20Leaved%20Carpetweed.html
പുലിപ്പൂച്ച ഇംഗ്ലീഷ് വിലാസം https://ml.wikipedia.org/wiki/Leopard_cat
ഏഷ്യയിൽ കാണപ്പെടുന്ന ഒരിനം കാട്ടുപൂച്ചയാണ് പുലിപ്പൂച്ച അഥവാ പൂച്ചപ്പുലി .
ഈ പൂച്ചയുടെ പന്ത്രണ്ടോളം സബ്സ്പീഷീസുകളെ കണ്ടുവരുന്നു.
ശരീരത്തിൽ പുള്ളിപ്പുലിയുടെ പോലയുള്ള പുള്ളികൾ ഉള്ളതിനാലാണ് പുലിപ്പൂച്ച എന്ന പേരുവന്നത്.
കേരളത്തിലും ഇവയെ സാധാരണമായി കണ്ടുവരുന്നു.
സ്വഭാവസവിശേഷതകൾ ശാസ്ത്രീയ നാമം Prionailurus bengalensis പ്രാദേശിക പേര് ചീറ്റ ബില്ലി (ഹിന്ദി), ബാൻ ബിറൽ (ബംഗാളി), ലോട്ട മെകുരി ബാഗ്‌ (ആസ്സാമീസ്), ഹൂളി ബൈക്കു (കന്നഡ), വഗതി (മറാട്ടി) കുടുംബം Felidae IUCN/WPA നില വംശനാശഭീഷണികുറവ്/ I പ്രാദേശിക നില അപൂർവ്വം ആകെ എണ്ണം അറിവില്ല, എണ്ണം കുറയുന്നു ഭക്ഷണ രീതി ചെറിയ സസ്തനങ്ങൾ, പക്ഷികൾ സമൂഹ്യഘടന ഏകാന്തമായി സജീവം രാത്രി ആവാസം കരയിൽ
വീട്ടിൽ വളർത്തുന്ന പൂച്ചയുടെ വലിപ്പം തന്നെയാണ് പുലിപ്പൂച്ചക്കും ഉള്ളത്.
കാലുകൾക്ക് അല്പം നീളം കൂടുതലാണ്.
സാധാരണ പൂച്ചകളെപ്പോലെ തന്നെ നിറഭേദങ്ങൾ കണ്ടുവരുന്നുണ്ട്.
അര കിലോഗ്രാം മുതൽ മൂന്ന് കിലോഗ്രാം വരെ ഭാരം ഉണ്ടാകും.
മുതൽ 66 സെ.
മി. വരെ നീളവും കാണാം.
വടക്കേ ചൈനയിലും സൈബീരിയയിലും ഉള്ള പൂച്ചപ്പുലികൾ 7 കിലോഗ്രാം വരെ ഭാരമുണ്ടാകാറുണ്ട്.
ഏഷ്യയിൽ മിക്കയിടങ്ങളിലും ഇവയെ കാണാം.